*Projekts*

MINISTRU KABINETA SĒDES PROTOKOLLĒMUMS

Rīgā Nr. 2013.gada janvārī

 **.§**

**Par Ministru kabineta** **noteikumu „Zāļu valsts aģentūras maksas pakalpojumu cenrādis” projektu**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(I.Circene, R.Muciņš)

1. Pieņemt iesniegto Ministru kabineta noteikumu „Noteikumi par Zāļu valsts aģentūras publisko maksas pakalpojumu cenrādi” projektu, kas paredz samazināt zāļu reģistrācijas pakalpojumu izmaksas 110 500 latu apmērā 2013.gadā. Valsts kancelejai sagatavot noteikumu projektu parakstīšanai.

2. Ņemot vērā veselības ministres sniegto informāciju, atzīt par aktualitāti zaudējušu Ministru kabineta 2011.gada 8.novembra sēdes protokollēmuma (prot. Nr.66 20.§) „Noteikumu projekts „Grozījumi Ministru kabineta 2006.gada 17.janvāra noteikumos Nr.61 „Noteikumi par Zāļu valsts aģentūras publisko maksas pakalpojumu cenrādi”” 2.punktā doto uzdevumu.

3. Veselības ministrijai pārskatīt Zāļu valsts aģentūras maksas pakalpojumu cenas saistībā ar zāļu reģistrēšanas pakalpojumiem un veselības ministram līdz 2013.gada 1.jūlijam noteiktā kārtībā iesniegt grozījumus Zāļu valsts aģentūras maksas pakalpojumu cenrādī.

4. Noteikt, ka saskaņā ar Publisko aģentūru likuma 14.panta otro daļu un Likuma par budžetu un finanšu vadību 6.1 panta piekto daļu 2013.gada beigās no Zāļu valsts aģentūras kontā esošā līdzekļu atlikuma, kas radies no ieņēmumiem par sniegtajiem maksas pakalpojumiem, 2014.gadā līdzekļi 140 000 latu apmērā novirzāmi Zāļu valsts aģentūras izdevumu finansēšanai šādu funkciju nodrošināšanai:

 4.1. audu, šūnu un orgānu ieguves un izmantošanas vietu, asins kabinetu, asins sagatavošanas nodaļu un Valsts asinsdonoru centra atbilstības novērtēšanai un uzraudzībai - 50 000 lati;

Latvijā ražotu medicīnisko ierīču reģistrēšanai, atļauju speciāli piegādāto medicīnisko ierīču laišanai apgrozībā izsniegšanai, kā arī medicīnisko ierīču vigilances veikšanai un atļauju izsniegšanu medicīnisko ierīču klīniskās izpētes veikšanai – 90 000 lati.

Ministru prezidents V.Dombrovskis

Valsts kancelejas direktore E.Dreimane

Veselības ministre I.Circene

16.01.2013 10:20

257

Ž.Zvaigzne

67876041, zanete.zvaigzne@vm.gov.lv